Legal Document

Category: 3

Text:
5. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 226 της 9/11 Νοεμ. 1966 (ΦΕΚ Α΄ 245) Περί συμπληρώσεως της υπ' αριθ. 21 από 24 Ιαν. 1963 Πράξεως του Υπουργικού Συμβουλίου. Λαβόν υπ' όψιν: α)Την υπ' αριθ. 21 από 24 Ιαν. 1963 πράξιν του Υπουργικού Συμβουλίου "περί καθιερώσεως ειδικών μειωμένων τιμών διαθέσεως εκ του Κρατικού Διϋλιστηρίου Πετρελαίου εξωτερικής καύσεως Μαζούτ κατά κατηγορίας καταναλωτών» ως αύτη συνεπληρώθη δια των υπ' αριθ. 28 από 31 Ιαν. 1963 και υπ' αριθ. 54 από 26 Μαρτ. 1963 πράξεων του Υπουργικού Συμβουλίου. β)Σχετικήν εισήγησιν του Υπουργού Συντονισμού, αποφασίζει: Συμπληροί την υπ' αριθ. 21 από 24 Ιαν. 1963 πράξιν του ως αύτη συνεπληρώθη δια των ανωτέρω πράξεών του, και αποφασίζει τα κάτωθι: 1)Εγκρίνει όπως από της 16 Απρ. 1966, αφ' ης ημερομηνίας ήρξατο η λειτουργία του Διϋλιστηρίου ESSO-PAPPAS εν Θεσσαλονίκη και η παρά τούτου διάθεσις πετρελαιοειδών προϊόντων προς κάλυψιν των αναγκών της εσωτερικής καταναλώσεως, αι δια κοινών αποφάσεων των Υπουργών Συντονισμού και Βιομηχανίας εκδοθεισών κατ' εφαρμογήν της υπ' αριθ. 21 από 24 Ιαν. 1963 πράξεώς του, καθιερωθείσαι ειδικαί μειωμέναι τιμαί διαθέσεως εκ του Κρατικού Διϋλιστηρίου του Πετρελαίου εξωτερικής καύσεως Μαζούτ και των πετρελαιοειδών προϊόντων εφαρμόζονται και δια τα αυτά προϊόντα άτινα διατίθενται εκ του Διϋλιστηρίου ESSO-PAPPAS μέσω των Εταιρειών Εμπορίας Πετρελαιοειδών προς απάσας τας κατηγορίας καταναλωτών αίτινες προσδιορίζονται υπό των εν λόγω Υπουργικών αποφάσεων. 2)Εξουσιοδοτούνται οι Υπουργοί Συντονισμού και Βιομηχανίας, μετά γνώμην υπ' αυτών συσταθησομένης Επιτροπής, ίνα δια κοινών αποφάσεων, καθορίζουσι από της 1ης Δεκ. 1966 και δια το μέχρι της 31ης Δεκ. 1968 χρονικόν διάστημα, ειδικήν μείωσιν εις τα τιμολόγια της Δημοσίας Επιχειρήσεως Ηλεκτρισμού, παροχής ηλεκτρικής ενεργείας εις ενίους καταναλωτάς ηλεκτρικού ρεύματος δια παραγωγικήν χρήσιν, εξαιρουμένων της τοιαύτης μειώσεως των τιμολογίων των εκδιδομένων κατ' εφαρμογήν ειδικών Συμβάσεων παροχής ισχύος και ηλεκτρικής ενεργείας μεταξύ Δημοσίας  Επιχειρήσεως Ηλεκτρισμού και βιομηχανικών πελατών. Δι' αποφάσεως του Υπουργικού Συμβουλίου δύναται να παραταθή δια χρονικήν περίοδον μέχρι δύο εισέτι ετών η ισχύς της παρούσης εξουσιοδοτήσεως. Η εκ της άνω αιτίας προκαλουμένη επιβάρυνσις της Δημοσίας Επιχειρήσεως Ηλεκτρισμού θα καλύπτεται εκ μέρους του Δημοσίου δι' αντλήσεως των προς τούτο απαιτουμένων χρηματικών ποσών απ' ευθείας εκ του παρά τη Τραπέζη της Ελλάδος τηρουμένου λογαριασμού "Ελληνικόν Δημόσιον-Έσοδα Κρατικού Διϋλιστηρίου" εις ον κατατίθενται επίσης και τα έσοδα τα προκύπτοντα εκ των δια λογαριασμόν του Δημοσίου, πραγματοποιουμένων εισαγωγών ετοίμων πετρελαιοειδών προϊόντων ως και επίσης και τα έσοδα τα προκύπτοντα εκ των υπέρ του Ελληνικού Δημοσίου δικαιωμάτων, εκ της λειτουργίας και εκμεταλλεύσεως ετέρων διϋλιστηρίων εν τη χώρα.  (Μετά τη σελ. 90,502) Σελ. 90,503 Τεύχος 456-Σελ. 75 Ειδικές τιμές καυσίμων και ηλεκτρικής ενέργειας 13.Γ.ζ.4-5 Εξαιρετικώς επιτρέπεται ίνα δι' ομοίων αποφάσεων των αυτών Υπουργών ρυθμίζονται και υφιστάμεναι, από της 1ης Ιαν. 1966 μέχρι της ημερομηνίας ενάρξεως εφαρμογής των κατά τα ανωτέρω, μειώσεων, εκκρεμότητες παρά τη Δημοσία Επιχειρήσει Ηλεκτρισμού δια την οριστικοποίησιν λογαριασμών παροχής ηλεκτρικής ενεργείας εις ενίους καταναλωτάς ηλεκτρικού ρεύματος δια παραγωγικάς χρήσεις. 3.Η κατ' εφαρμογήν της παρ. 2 της παρούσης προκαλουμένη μείωσις των εκ της εκμεταλλεύσεως των Διϋλιστηρίων κλπ. κατά τα ανωτέρω εσόδων του Δημοσίου, θα αντιμετωπίζεται εντός του συνολικού ποσού της κατ' εφαρμογήν της παρ. 2 υπ' αριθ. 21 από 24 Ιαν. 1963 πράξεως του Υπουργικού Συμβουλίου καθοριζομένου ανωτάτου ποσού επιβαρύνσεως του Δημοσίου εκ δραχ. 225 ανά μετρ. τόννον πετρελαιοειδών διατιθεμένων εκ της παραγωγής των Διϋλιστηρίων της χώρας εις απάσας τας κατηγορίας των καταναλωτών αίτινες προσδιορίζονται υπό των οικείων Υπουργικών αποφάσεων. 4)Εξουσιοδοτούνται οι Υπουργοί Συντονισμού και Βιομηχανίας ίνα δι' αποφάσεών των προτάσει της Υπηρεσίας Ελέγχου Κρατικού Διϋλιστηρίου ρυθμίζουσι άπαντα τα εκάστοτε ανακύπτοντα θέματα διαδικασίας δια την εφαρμογήν της παρούσης. 5)Η παρούσα δημοσιευθησομένη εις την Εφημερίδα της Κυβερνήσεως κυρωθήσεται δια Νόμου.